ตลาดหุ้นเอเชียอ่อนตัวลงภาคบ่ายวันนี้ หลัง BOJ คงวงเงินซื้อสินทรัพย์
ตลาดหุ้นเอเชียอ่อนตัวลงภาคบ่ายวันนี้ หลัง BOJ คงวงเงินซื้อสินทรัพย์
15 ก.ย. 2558

ตลาดหุ้นเอเชียส่วนใหญ่อ่อนตัวลงในการซื้อขายภาคบ่ายวันนี้ ภายหลังจากที่ธนาคารกลางญี่ปุ่นได้มีมติคงนโยบายการเงินไว้ ก่อนหน้าที่จะรู้ผลการประชุมของคณะกรรมการกำหนดนโยบายการเงินของธนาคารกลางสหรัฐในวันที่ 17 ก.ย.นี้
ดัชนี FBMKLCI ตลาดหุ้นมาเลเซียปิดภาคเช้าที่ 1,647.54 จุด เพิ่มขึ้น 7.91 จุด, +0.48% ดัชนีเซี่ยงไฮ้คอมโพสิตปิดภาคเช้าร่วง 2.5% แตะ 3,036.15 จุด
ธนาคารกลางญี่ปุ่น (BOJ) มีมติคงนโยบายการเงินแบบผ่อนคลายพิเศษในการประชุมวันนี้ ขณะที่ปรับลดการประเมินเกี่ยวกับเศรษฐกิจต่างประเทศ ท่ามกลางภาวะชะลอตัวของเศรษฐกิจจีน
คณะกรรมการของบีโอเจตัดสินใจที่จะยังคงดำเนินนโยบายในการเพิ่มฐานเงินที่อัตราราว 80 ล้านล้านเยนต่อปี ผ่านทางการซื้อสินทรัพย์ขนานใหญ่ ทั้งนี้ BOJ ระบุว่าเศรษฐกิจญี่ปุ่นกำลังมีการฟื้นตัวปานกลาง